

**UAB „VITAMEDA “**

Uždaroji akcinė bendrovė; Buveinės adresas: Statybininkų g. 7, LT-50118 Kaunas; Įmonės kodas 134799996 ; PVM mokėtojo kodas LT347999917;; Tel.: +370 37 337414 ; El.paštas: info@vitameda.lt

**KONKURSO SĄLYGOS**

Siuvimo įrangos komplekto - linijos įsigijimas

**TURINYS**

[**1.** **BENDROSIOS NUOSTATOS** 2](#_Toc297898747)

[**2.** **PIRKIMO OBJEKTAS** 2](#_Toc297898748)

[**3.** **TIEKĖJŲ KVALIFIKACIJOS REIKALAVIMAI** 2](#_Toc297898749)

[**4.** **PASIŪLYMŲ RENGIMAS, PATEIKIMAS, KEITIMAS** 4](#_Toc297898750)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 5](#_Toc297898751)

[**6.** **PASIŪLYMŲ NAGRINĖJIMAS IR VERTINIMAS** 5](#_Toc297898752)

[**7.** **PASIŪLYMŲ ATMETIMO PRIEŽASTYS** 6](#_Toc297898753)

[**8.** **Derybos** 6](#_Toc297898754)

[**9.** **SPRENDIMAS DĖL LAIMĖTOJO NUSTATYMO** 7](#_Toc297898755)

[**10.** **PIRKIMO SUTARTIES SĄLYGOS** 7](#_Toc297898756)

[**11.** **Baigiamosios nuostatos** 8](#_Toc297898757)

[**12.** **Priedai** 9](#_Toc297898758)

1. **BENDROSIOS NUOSTATOS**
   1. UAB „Vitameda“ (toliau vadinama – Pirkėjas) įgyvendindama projektą " Įmonės gamybinės veiklos modernizavimas“ (Nr. 03.3.1-LVPA-K-850-01-0106), bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti šį turtą:
      1. **Siuvimo įrangos komplektas – linija**  (toliau vadinamas – Prekės)
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
   4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt/).
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461. punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Kęstutis Jocius, Direktorius, +370 37 337414, info@vitameda.lt, Pulko g. 96, [LT-62133](https://postit.lt/pašto+kodas/LT-62133/) Alytus, Lietuva.
2. **PIRKIMO OBJEKTAS**
   1. Perkamas turtas – Siuvimo įrangos komplektas - linija (1 vnt.), kurių savybės nustatytos pateiktoje techninėje specifikacijoje.
   2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
   3. Šis pirkimas į dalis neskirstomas, todėl pasiūlymas turi būti pateiktas visam nurodytam Prekių kiekiui.
   4. Prekės turi būti pristatytos ir pagal šių Pirkimo sąlygų reikalavimus perduotos Pirkėjui per 8 mėn. nuo pirkimo pardavimo sutarties pasirašymo, bet ne vėliau kaip iki Projekto įgyvendinimo pabaigos.

Prekių pristatymo vieta – Pulko g. 96, LT-62133 Alytus, Lietuva.

* 1. Visos prekės turi būti naujos (nenaudotos) ir atitikti CE reikalavimus.

1. **TIEKĖJŲ KVALIFIKACIJOS REIKALAVIMAI**
   1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:
      1. **Bendrieji tiekėjų kvalifikacijos reikalavimai**

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Tiekėjo deklaracija (Priedas Nr. 3) patvirtinanti, kad jis atitinka šiame punkte nurodytą kvalifikacijos reikalavimą arba išrašas iš Juridinių asmenų registro arba atitinkamos kompetentingos institucijos išduotas dokumentas (kopija). |

**3.1.2.Ekonominės ir finansinės būklės, techninio ir profesinio pajėgumo reikalavimai**

|  |  |  |  |
| --- | --- | --- | --- |
| 3.1.2.1. | Tiekėjas yra siūlomos gamybinės įrangos gamintojas arba gamintojos atstovas, turintis teisę vykdyti siūlomos gamybinės įrangos prekybą, įrengimo darbus, garantinį aptarnavimą ir priežiūrą. Tiekėjas gali būti sudaręs sutartį su ūkio subjektu, kuris turi aukščiau įvardintas gamintojo ar jo atstovo suteiktas teises | Tiekėjo, neatitinkančio šio reikalavimo, pasiūlymas atmetamas | Tiekėjo laisvos formos deklaracija (tik tuo atveju, kai Tiekėjas yra perkamos gamybinės įrangos gamintojas) arba įgaliojimų, susitarimų ar kitų dokumentų, įrodančių teisę atstovauti perkamos gamybinės įrangos gamintoją ir teisę parduoti siūlomą gamybinę įrangą, vykdyti jų įrengimo darbus, garantinį aptarnavimą ir priežiūrą, arba dokumentų, patvirtinančių, kad Tiekėjas yra sudaręs sutartį su ūkio subjektu, kuris turi aukščiau įvardintas gamintojo ar jo atstovo suteiktas teises arba kitų lygiaverčių dokumentų kopijos. |

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1. punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.2 punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
  2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
  3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas raštu, pasirašytas tiekėjo arba jo įgalioto asmens. Pasiūlymo galimi pateikimo būdai pateikti 4.9 punkte.
   3. Tiekėjo pasiūlymas bei kita korespondencija pateikiama lietuvių ir (arba) anglų kalba.
   4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą vienu iš 4.9. p. nurodytų pateikimo būdų. Jei pasiūlymas teikiamas ne elektroniniu paštu, jis turi būti pateiktas užklijuotame voke. Ant voko turi būti užrašyta: „UAB „Vitameda“, Pulko g., LT-62133 Alytus, Lietuva., Siuvimo įrangos komplekto - linijos įsigijimas. Ant voko taip pat nurodomas Tiekėjo pavadinimas ir jo kontaktinė informacija bei užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.
   5. Pasiūlymą sudaro tiekėjo raštu pateiktų dokumentų visuma:
      1. užpildyta pasiūlymo forma, parengta pagal šių pirkimo konkurso sąlygų 2 priedą;
      2. konkurso sąlygose nurodytus minimalius kvalifikacijos reikalavimus pagrindžiantys dokumentai;
      3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      4. kita konkurso sąlygose prašoma informacija ir (ar) dokumentai.
   6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   7. Tiekėjas, pateikdamas pasiūlymą, turi siūlyti visą nurodytą prekių kiekį.
   8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   9. Pasiūlymas turi būti pateiktas iki 2019-11-12 9:00 val. (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu: Pulko g., LT-62133 Alytus, Lietuva, darbo laiku nuo 8:00 iki 17:00 arba el. paštu info@vitameda.lt. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
   10. Pirkėjas neatsako už pašto vėlavimus, el. pašto sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku, pavėluotai gauti pasiūlymai el. paštu nevertinami, o pasiūlymą pateikęs tiekėjas informuojamas el. paštu apie pavėluotai gautą pasiūlymą
   11. Pirkėjas užtikrina, kad prie el. pašto, kuriuo bus siunčiami pasiūlymai, priėjimą turės tik atitinkamas teises turintys Pirkėjo atsakingi darbuotojai ir visi pasiūlymai bus peržiūrimi ir nagrinėjami tik pasibaigus pasiūlymų pateikimo terminui.
   12. Pasiūlymuose nurodoma Prekių kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą Prekių kiekį, kainos sudėtines dalis, į techninės specifikacijos reikalavimus ir pan. Į Prekės kainą turi būti įskaityti visi mokesčiai ir visos tiekėjo išlaidos, įskaitant pristatymą, montavimą, instaliavimą, įrangos paleidimą-derinimą, draudimą transportavimo metu ir darbuotojų apmokymą.
   13. Pasiūlymas turi galioti ne trumpiau nei iki 2019-12-31. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   14. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   15. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt/).
   16. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
   17. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
2. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
   4. Pirkėjas nerengs susitikimų su tiekėjais dėl pirkimo dokumentų paaiškinimų.
   5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu. Tiesioginį ryšį su tiekėjais įgalioti palaikyti: Kęstutis Jocius, Direktorius, +370 37 337414, info@vitameda.lt, Pulko g., [LT-62133](https://postit.lt/pašto+kodas/LT-62133/) Alytus, Lietuva.
3. **PASIŪLYMŲ NAGRINĖJIMAS IR VERTINIMAS** 
   1. Vokų atplėšimo procedūra vyks 2019-11-12 9:00 val. (Lietuvos Respublikos laiku), dalyviams nedalyvaujant.
   2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
   3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   4. Komisija nagrinėja:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos;
   5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
   6. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
   7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo ar el. paštu gautų pasiūlymų, posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   9. Pasiūlymuose nurodytos kainos bus vertinamos eurais be PVM.
   10. Pirkėjo neatmesti pasiūlymai vertinami pagal mažiausios kainos kriterijų.
4. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. tiekėjas neatitiko minimalių kvalifikacijos reikalavimų, jei jie buvo taikomi;
      3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
      4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
      5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
5. **Derybos**
   1. Visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms*.*
   2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
   4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
   5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
6. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
7. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;
   2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma);
   3. Vykdant pirkimo sutartį, esminės pirkimo sutarties sąlygos keičiamos nebus, jeigu:
      1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
      2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
      3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
      4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
   4. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju.
   5. Prekių priėmimo ir atsiskaitymų tvarka:
      1. Prekės gali būti pristatomos dalimis pagal atskirus rašytinius užsakymus, kuriuose Sutarties šalys suderina užsakymo apimtis (komplektaciją) ir pristatymo datas. Kiekvieno užsakymo gavimas patvirtinamas turto priėmimo-perdavimo aktu, kurio pagrindu išrašoma sąskaita faktūra.
      2. Už perkamas Prekes avansas nėra mokamas.
      3. Kiekvieno užsakymo sąskaitos faktūros apmokėjimas įvykdomas per ne ilgesnį nei 90 kalendorinių dienų terminą.
   6. Pardavėjui sutartyje numatytais terminais nepristačius Prekių, Pardavėjas moka Pirkėjui delspinigius po 0,01 proc. nuo Pirkėjo apmokėtos sumos už kiekvieną uždelstą dieną.
   7. Pardavėjui vėluojant pristatyti Prekes daugiau nei 60 kalendorinių dienų, Pirkėjas turi teisę vienašališkai nutraukti Sutartį, o Pardavėjas privalo grąžinti visas sumokėtas sumas Pirkėjui.
   8. Pirkėjui laiku nesumokėjus sutartyje nurodytos sumos, Pirkėjas įsipareigoja sumokėti 0,01 proc. delspinigius nuo nesumokėtos sumos už kiekvieną uždelstą dieną.
   9. Tokiu atveju, jei sutartis yra nutraukiama dėl Pirkėjo kaltės, Pardavėjas turi teisę gauti 20 proc. sutarties kainos dydžio baudą.
   10. Tokiu atveju, jei sutartis nutraukiama dėl Pardavėjo kaltės, Pirkėjas turi teisę gauti 20 proc. sutarties kainos dydžio kompensaciją.
   11. Sutarties įvykdymo užtikrinimas (garantija) nėra reikalaujamas.
   12. Kiti svarbūs sutarčiai momentai nustatomi sutarties derinimo metu.

1. **Baigiamosios nuostatos**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
   3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
   4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis.
2. **Priedai**

Priedas Nr.1. Techninė specifikacija

Priedas Nr.2. Pasiūlymo forma

Priedas Nr.3. Tiekėjo deklaracija

**Priedas Nr.1.**

**TECHNINĖ SPECIFIKACIJA**

Pirkimo objektas: **Siuvimo įrangos komplektas - linija, 1 vnt.**

Ši techninė specifikacija yra neatsiejama Konkursinių sąlygų dalis. Prekių techninės ir/ar funkcinės savybės yra suprantamos kaip minimalios reikalingos Pirkėjui, tačiau Tiekėjai gali siūlyti alternatyvius – tai yra geresnius parametrus nei nurodyta techninėje specifikacijoje. Jeigu techninėje specifikacijoje būtų panaudotas konkretus Prekės pavadinimas, kilmės šalis, standartai ar pan., Tiekėjai turi teisę siūlyti lygiavertę ar geresnės charakteristikos Prekę.

| **Eil. Nr.** | **Prekės funkcijų ir/ar techninių reikalavimų (rodiklių) pavadinimai (apibūdinimai)** | **Prekės funkcijų ir/ar techninių reikalavimų (rodiklių) reikšmės** |
| --- | --- | --- |
| **1.** | **Tiesioginės pavaros, greitaeigė, 1-os adatos, šaudyklinio dygsnio mašina su automatiniu siūlo nukirpimu, skirta sunkių audinių siuvimui.** | **5 vnt.** |
|  | Skaitmeninis parametrų valdymas | Greitis, pėdelės prispaudimas, siūlo įtempimas, transportavimo eiga (pirmyn-atgal ir aukštyn-žemyn) |
|  | Medžiagos aukščio jutiklis | Privaloma |
|  | Skystųjų kristalų liečiama spalvota valdymo panelė | Nemažesnė kaip 4.3 colio |
|  | Gamyklinis adatos srities apšvietimas | Privaloma |
|  | Didžiausias siuvimo greitis | Ne mažiau kaip 4500s.p.m. |
|  | Didžiausias dygsnio ilgis | Ne mažiau kaip 5mm |
|  | Po nukirpimo liekantis siūlo galiukas | Iki 2mm |
|  | Adatos vedžiotuvo eiga | Ne mažiau kaip 35mm |
|  | Automatinis pėdelės pakėlimas dviem žingsniais | Pirmas žingsnis ne mažiau kaip 8.5mm, antras žingsnis ne mažiau kaip 13.5 mm |
|  | Dantukų aukštis | Ne daugiau kaip 1.2mm |
|  | Mašina komplektuojama su kompaktišku AC servo varikliu, kuris montuojamas ant pagrindinės ašies | Privaloma |
|  | Duomenų parkėlimas NFC funkcijos pagalba | Privaloma |
| **2.** | **Vienos adatos, greitaeigė, apatinio transportavimo šaudyklinio dygsnio mašina su vertikaliu krašto nupjovimo peiliu ir automatiniu siūlo nukirpimu.** | **1 vnt.** |
|  | Paskirtis | Nuo lengvų iki sunkių medžiagų |
|  | Didžiausias siuvimo greitis | Ne mažesnis kaip 4500s.p.m. |
|  | Didžiausias dygsnio ilgis | Ne mažiau kaip 4mm |
|  | Nukerpamos medžiagos storis | Ne mažiau kaip 4mm |
|  | Adatos vedžiotuvo eiga | Ne mažiau kaip 30.7mm |
|  | Automatinis pėdelės pakėlimas | Ne mažiau kaip 13mm |
|  | Mašina komplektuojama su kompaktišku AC servo varikliu | Privaloma |
| **3.** | **Greitaeigė, cilindrinės platformos, vienos adatos šaudyklinio dygsnio mašina su adatos transportavimu, automatiniu siūlo nukirpimu ir padidintos talpos šaudykle, skirta kelnių apačių palenkimui** | **1 vnt.** |
|  | Didžiausias siuvimo greitis | Ne mažesnis kaip 5000s.p.m. |
|  | Dygsnio ilgis keičiamas krumpliaračių komplektais | Standartinis 3.2mm |
|  | Adatos vedžiotuvo eiga | Ne mažesnė kaip 35mm |
|  | Pėdelės pakėlimas | Ne mažesnis kaip 14mm |
|  | Šaudyklės talpa | Ne mažiau kaip 1.7 karto padidinta šaudyklė |
|  | Mašina komplektuojama su 750W AC servo varikliu | Privaloma |
| **4.** | **Greitaeigė, riboto tepimo, dviejų adatų šaudyklinio dygsnio mašina su atjungiamomis adatomis, adatos transportavimu, automatiniu siūlo nukirpimu ir padidinta šaudykle, skirta sunkių medžiagų siuvimui** | **2 vnt.** |
|  | Kompaktiškas AC servo variklis sumontuotas mašinos galvoje | Privaloma |
|  | Sausas (netepamas) adatos vedžiotuvas ir uždara tepimo sistema | Privaloma |
|  | Didžiausias siuvimo greitis | Ne mažiau kaip 3000 s.p.m. |
|  | Šaudyklės talpa | Ne mažiau kaip 1.8 karto padidinta šaudyklė |
|  | Didžiausias dygsnio ilgis | Ne mažiau kaip 5mm |
|  | Adatos vedžiotuvo eiga | Ne mažesnė kaip 33.4mm |
|  | Atstumas tarp adatų | 6.4mm |
|  | Pėdelės pakėlimas | Ne mažesnis kaip 13mm |
| **5** | **Skaitmeninio valdymo, greitaeigė, šaudyklinio dygsnio įtvirčių siuvimo mašina, skirta sunkių audinių siuvimui** | **1vnt.** |
|  | Duomenų parkėlimas NFC funkcijos pagalba | Privaloma |
|  | Gamyklinis adatos zonos LED apšvietimas | Privaloma |
|  | Didžiausias siuvimo greitis | Ne mažiau kaip 3200 s.p.m. |
|  | Siuvimo plotas | Ne mažesnis kaip 30x40mm |
|  | Dygsnio ilgis | nuo 0.1mm iki 10mm |
|  | Elektroninis siūlo įtempimas | Privaloma |
|  | Standartinių raštų kiekis mašinos atmintyje | Ne mažiau kaip 51 |
|  | Mašinos atminties talpa | Ne mažiau kaip 200 raštų arba 20000 dygsnių |
| **6.** | **Automatinė vienos adatos diržakilpių prisiuvimo mašina** | **1vnt.** |
|  | Diržakilpių prisiuvimo standartinių raštų skaičius mašinos atmintyje | Ne mažiau kaip 12 |
|  | Automatinis diržakilpės karpymas | Privaloma |
|  | Didžiausias siuvimo greitis | Ne mažiau kaip 2500 s.p.m. |
|  | Prispaudėjo pakėlimas | Ne mažiau kaip 14mm |
|  | Įtvirčio dydis | Išilgai nuo 0 mm iki 3.2mm (arba platesnis diapazonas);  skersai nuo 6mm iki 23 mm (arba platesnis diapazonas) |
|  | Mašinos atminties talpa | Ne mažiau kaip 200 raštų arba 20000 dygsnių |
|  | Ciklinio siuvimo programų kiekis, kurį galima užsaugoti mašinos atmintyje | Ne mažiau kaip 20 programų ir ne mažiau kaip 30 raštų kiekvienoje programoje |
|  | Prisiuvamos diržakilpės plotis | Nuo 8 iki 20mm (arba platesnis diapazonas) |
|  | Liečiama skystųjų kristalų spalvota valdymo panelė | Privaloma |
| **7.** | **4-ių adatų plokščios dengančiosios siūlės su viršutiniu ir apatiniu siūlo padengimu siuvimo mašina su alkūnine platforma. Mašina nukerpa abiejų sujungiamų medžiagų kraštus.** | **1 vnt** |
|  | Kompaktiškas AC servo variklis sumontuotas mašinos galvoje | Privaloma |
|  | Netepama adatos vedžiotuvo sritis | Privaloma |
|  | Didžiausias siuvimo greitis | Ne mažiau kaip 4200 s.p.m. |
|  | Dygsnio ilgis | Nuo 1.6mm iki 2.5mm (arba platesnis diapazonas) |
|  | Atstumas tarp adatų | 6mm |
|  | Adatos vedžiotuvo eiga | Ne mažesnė kaip 30mm |
|  | Pėdelės pakėlimas | Ne mažesnis kaip 6.5mm |
|  | Automatinis pėdelės pakėlimas | Privaloma |
|  | Pneumatinis grandinėlės nukirpimas | Privaloma |
|  | Šiukšlių nusiurbimo sistema | Privaloma |
| **8.** | **Automatinė džinsų ir darbo rūbų užpakalinių kišenių prisiuvimo mašina su kišenių kraštų užlankstymu.** | **1 vnt.** |
|  | Vienos kišenės prisiuvimo laikas | Ne daugiau kaip 10 s |
|  | Mašinos siuvimo plotas | Ne mažesnis nei 250x250mm |
|  | Liečiama skystųjų kristalų spalvota valdymo panelė | Privaloma |
|  | Didžiausias siuvimo greitis | Ne mažiau kaip 4000 s.p.m. |
|  | Dygsnio ilgis | Nuo 0.1mm iki 6mm , zigzago plotis ne mažesnis kaip 4.3mm |
|  | Šaudyklės talpa | Ne mažiau kaip 1.7 karto padidinta šaudyklė |
|  | Mašinos atminties talpa | Ne mažesnė kaip 999raštų |
|  | Dėtuvės talpa | Ne mažiau kaip 64 kišenių ruošiniai |
|  | Presas kišenių užlankstymui | Pastatomas prie mašinos |
|  | Elektroninis siūlo įtempimas | Privaloma |
| **9.** | **Dviejų adatų šaudyklinio dygsnio mašina vidutinio sunkumo audiniams su adatos transportavimu** | **1 vnt.** |
|  | Sausas (netepamas) adatos vedžiotuvas ir uždara tepimo sistema | Privaloma |
|  | Didžiausias siuvimo greitis | Ne mažiau kaip 3000 s.p.m. |
|  | Galimybė pakeisti adatos transportavimą į apatinį transportavimą | Privaloma |
|  | Didžiausias dygsnio ilgis | Ne mažiau kaip 5mm |
|  | Adatos vedžiotuvo eiga | Ne mažesnė kaip 33.4mm |
|  | Atstumas tarp adatų | 44.5 mm |
|  | Pėdelės pakėlimas | Ne mažesnis kaip 13mm |
|  | Papildomo transportavimo mechanizmas | Privaloma |
| **10.** | **1-os adatos, šaudyklinio dygsnio, ciklinio siuvimo mašina, skirta įvairių objektų automatiniam prisiuvimui prie gaminių (etiketės, velkro juosta ir pan) ir plokščių detalių susiuvimui ar dekoratyviniam daigstymui.** | **1 vnt.** |
|  | Besisukiojantis adatos vedžiotuvas, kuris leidžia visomis kryptimis gauti ideliai lygią siūlę | Privaloma |
|  | Didžiausias siuvimo greitis | Ne mažiau kaip 2800 s.p.m. |
|  | Dygsnio ilgis | Nuo 0.1 iki 12.7mm (keičiamu kas 0.05mm) |
|  | Didelė liečiama spalvota skystųjų kristalų panelė | Privaloma |
|  | Elektroninis siūlo įtempimas | Privaloma |
|  | Galimybė kurti raštus valdymo panelėje | Privaloma |
|  | Mašinos atminties talpa | Ne mažiau kaip 999 raštai |
|  | Šaudyklės talpa | Ne mažiau kaip 2 kartus padidinta šaudyklė |
|  | Siuvimo plotas | Ne mažesnis kaip 250x160mm |
| **11.** | **2-jų adatų, 5-ių siūlų, viršutinio transportavimo greitaeigis overlokas, tinkantis įvairaus sunkumo audinių apmėtymui.** | **2 vnt.** |
|  | Didžiausias siuvimo greitis | Ne mažiau kaip 7000 s.p.m. |
|  | Atstumas tarp adatų | Ne mažesnis kaip 4.8mm |
|  | Apmėtymo plotis | Ne mažesnis kaip 4.8mm |
|  | Dygsnio ilgis | Ne didesnis kaip 4.0mm |
|  | Pėdelės pakėlimas | Ne mažiau kaip 7mm |
|  | Kintamas viršutinis transportavimas | Privaloma |
|  | Diferencialinio transportavimo proporcijos | 1:0.7 iki 1:2 (arba platesnis diapazonas) |
|  | Viršutinių transportavimo dantukų išilginė eiga | Nuo 1 iki 7.5mm (arba platesnis diapazonas) |
|  | Kompaktiškas AC servo variklis sumontuotas ant pagrindinės ašies | Privaloma |
|  | **Bendri reikalavimai visiems siuvimo įrengimams:** |  |
|  | Vartotojo techninė dokumentacija lietuvių kalba:  \* Naudojimosi instrukcija.  \* Saugos instrukcija | Privaloma |
|  | Minimalus prie mašinos reikalingų priedų komplektas | Privaloma |
|  | Reguliuojamas stalo aukštis | Privaloma |
|  | Detalių pateikimo terminas | Tiekėjas, kuris yra gamybinės įrangos gamintojas arba gamintojo atstovas, turintis teisę vykdyti siūlomos gamybinės įrangos prekybą, įrengimo darbus, garantinį aptarnavimą ir priežiūrą, arba sudaręs sutartį su ūkio subjektu, kuris turi aukščiau įvardintas gamintojo ar jo atstovo suteiktas teises, į pirkėjo užklausą dėl reikalingų detalių turi reaguoti per 24 val. ir per tą laiką jas pristatyti, o neturint reikalingų detalių, pristatyti jas ne vėliau kaip per 3 sav. |
|  | Tiekėjas privalo užtikrinti jo siūlomo įrengimo aptarnavimą garantiniu laikotarpiu. | Garantinis laikotarpis visam įrengimui ne trumpiau kaip 36 mėn., o einamosioms detalėms ne trumpiau kaip 2 mėn. nuo priėmimo perdavimo akto pasirašymo |
|  | Įranga atitinka CE reikalavimus, yra nauja ir nenaudota | Privaloma |
|  | Įrengimo pagaminimo metai | Ne anksčiau nei 2015 m. |
|  | Reguliuojamas stalo aukštis | Privaloma |

**Priedas Nr.2.**

**PASIŪLYMO FORMA**

**PASIŪLYMAS**

**DĖL SIUVIMO ĮRANGOS KOMPLEKTO - LINIJOS ĮSIGIJIMO**

2019-\_\_-\_\_

\_\_\_\_\_\_\_\_\_\_\_\_\_\_\_

*(vieta)*

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame [www.esinvesticijos.lt](http://www.esinvesticijos.lt/) 2019-11-04

2) konkurso sąlygose;

3) pirkimo dokumentų prieduose.

Mes siūlome šias **Prekes** (įskaitant visas Konkurso sąlygų 4.12 p. nurodytas išlaidas):

| **Eil. Nr.** | **Prekių pavadinimas** | **Kiekis** | **Mato**  **vnt.** | **Vieneto kaina,**  **Eur (be PVM)** | **Vieneto kaina,**  **Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| 1. | Siuvimo įrangos komplektas - linija | 1 | vnt. |  |  |  |  |
|  |  |  |  |  |  |  |  |
|  |  | **IŠ VISO (bendra pasiūlymo kaina)** | | | |  |  |

Siūlomos **Prekės**visiškai atitinka pirkimo dokumentuose nurodytus reikalavimus ir jų savybės tokios:

| **Eil. Nr.** | **Prekės funkcijų ir/ar techninių reikalavimų (rodiklių) pavadinimai (apibūdinimai)**  **(pildo Pirkėjas)** | **Prekės funkcijų ir/ar techninių reikalavimų (rodiklių) reikšmės (pildo Pirkėjas)** | **Siūlomos Prekės funkcijų ir/ar techninių reikalavimų (rodiklių) reikšmės**  **(pildo Tiekėjas)** | **Siūlomos Prekės atitikimas reikalavimams (atitinka/ neatitinka)**  **(pildo Tiekėjas)** |
| --- | --- | --- | --- | --- |
| 1. | Siuvimo įrangos komplektas - linija ir jos charakteristikos: |  |  |  |
| 2. | **Tiesioginės pavaros, greitaeigė, 1-os adatos, šaudyklinio dygsnio mašina su automatiniu siūlo nukirpimu, skirta sunkių audinių siuvimui.** | **5 vnt.** |  |  |
| 3. | Skaitmeninis parametrų valdymas | Greitis, pėdelės prispaudimas, siūlo įtempimas, transportavimo eiga (pirmyn-atgal ir aukštyn-žemyn) |  |  |
| 4. | Medžiagos aukščio jutiklis | Privaloma |  |  |
| 5. | Skystųjų kristalų liečiama spalvota valdymo panelė | Nemažesnė kaip 4.3 colio |  |  |
| 6. | Gamyklinis adatos srities apšvietimas | Privaloma |  |  |
| 7. | Didžiausias siuvimo greitis | Ne mažiau kaip 4500s.p.m. |  |  |
| 8. | Didžiausias dygsnio ilgis | Ne mažiau kaip 5mm |  |  |
| 9. | Po nukirpimo liekantis siūlo galiukas | Iki 2mm |  |  |
| 10. | Adatos vedžiotuvo eiga | Ne mažiau kaip 35mm |  |  |
| 11. | Automatinis pėdelės pakėlimas dviem žingsniais | Pirmas žingsnis ne mažiau kaip 8.5mm, antras žingsnis ne mažiau kaip 13.5 mm |  |  |
| 12. | Dantukų aukštis | Ne daugiau kaip 1.2mm |  |  |
| 13. | Mašina komplektuojama su kompaktišku AC servo varikliu, kuris montuojamas ant pagrindinės ašies | Privaloma |  |  |
| 14. | Duomenų parkėlimas NFC funkcijos pagalba | Privaloma |  |  |
| 15. | **Vienos adatos, greitaeigė, apatinio transportavimo šaudyklinio dygsnio mašina su vertikaliu krašto nupjovimo peiliu ir automatiniu siūlo nukirpimu.** | **1 vnt.** |  |  |
| 16. | Paskirtis | Nuo lengvų iki sunkių medžiagų |  |  |
| 17. | Didžiausias siuvimo greitis | Ne mažesnis kaip 4500s.p.m. |  |  |
| 18. | Didžiausias dygsnio ilgis | Ne mažiau kaip 4mm |  |  |
| 19. | Nukerpamos medžiagos storis | Ne mažiau kaip 4mm |  |  |
| 20. | Adatos vedžiotuvo eiga | Ne mažiau kaip 30.7mm |  |  |
|  | Automatinis pėdelės pakėlimas | Ne mažiau kaip 13mm |  |  |
| 21. | Mašina komplektuojama su kompaktišku AC servo varikliu | Privaloma |  |  |
| 22. | **Greitaeigė, cilindrinės platformos, vienos adatos šaudyklinio dygsnio mašina su adatos transportavimu, automatiniu siūlo nukirpimu ir padidintos talpos šaudykle, skirta kelnių apačių palenkimui** | **1 vnt.** |  |  |
| 23. | Didžiausias siuvimo greitis | Ne mažesnis kaip 5000s.p.m. |  |  |
| 24. | Dygsnio ilgis keičiamas krumpliaračių komplektais | Standartinis 3.2mm |  |  |
| 25. | Adatos vedžiotuvo eiga | Ne mažesnė kaip 35mm |  |  |
| 26. | Pėdelės pakėlimas | Ne mažesnis kaip 14mm |  |  |
| 27. | Šaudyklės talpa | Ne mažiau kaip 1.7 karto padidinta šaudyklė |  |  |
| 28. | Mašina komplektuojama su 750W AC servo varikliu | Privaloma |  |  |
| 29. | **Greitaeigė, riboto tepimo, dviejų adatų šaudyklinio dygsnio mašina su atjungiamomis adatomis, adatos transportavimu, automatiniu siūlo nukirpimu ir padidinta šaudykle, skirta sunkių medžiagų siuvimui** | **2 vnt.** |  |  |
| 30. | Kompaktiškas AC servo variklis sumontuotas mašinos galvoje | Privaloma |  |  |
| 31. | Sausas (netepamas) adatos vedžiotuvas ir uždara tepimo sistema | Privaloma |  |  |
| 32. | Didžiausias siuvimo greitis | Ne mažiau kaip 3000 s.p.m. |  |  |
| 33. | Šaudyklės talpa | Ne mažiau kaip 1.8 karto padidinta šaudyklė |  |  |
| 34. | Didžiausias dygsnio ilgis | Ne mažiau kaip 5mm |  |  |
| 35. | Adatos vedžiotuvo eiga | Ne mažesnė kaip 33.4mm |  |  |
| 36. | Atstumas tarp adatų | 6.4mm |  |  |
| 37. | Pėdelės pakėlimas | Ne mažesnis kaip 13mm |  |  |
| 38. | **Skaitmeninio valdymo, greitaeigė, šaudyklinio dygsnio įtvirčių siuvimo mašina, skirta sunkių audinių siuvimui** | **1vnt.** |  |  |
| 39. | Duomenų parkėlimas NFC funkcijos pagalba | Privaloma |  |  |
| 40. | Gamyklinis adatos zonos LED apšvietimas | Privaloma |  |  |
| 41. | Didžiausias siuvimo greitis | Ne mažiau kaip 3200 s.p.m. |  |  |
| 42. | Siuvimo plotas | Ne mažesnis kaip 30x40mm |  |  |
| 43. | Dygsnio ilgis | nuo 0.1mm iki 10mm |  |  |
| 44. | Elektroninis siūlo įtempimas | Privaloma |  |  |
| 45. | Standartinių raštų kiekis mašinos atmintyje | Ne mažiau kaip 51 |  |  |
| 46. | Mašinos atminties talpa | Ne mažiau kaip 200 raštų arba 20000 dygsnių |  |  |
| 47. | **Automatinė vienos adatos diržakilpių prisiuvimo mašina** | **1vnt.** |  |  |
| 48. | Diržakilpių prisiuvimo standartinių raštų skaičius mašinos atmintyje | Ne mažiau kaip 12 |  |  |
| 49. | Automatinis diržakilpės karpymas | Privaloma |  |  |
| 50. | Didžiausias siuvimo greitis | Ne mažiau kaip 2500 s.p.m. |  |  |
| 51. | Prispaudėjo pakėlimas | Ne mažiau kaip 14mm |  |  |
| 52. | Įtvirčio dydis | Išilgai nuo 0 mm iki 3.2mm (arba platesnis diapazonas);  skersai nuo 6mm iki 23 mm (arba platesnis diapazonas) |  |  |
| 53. | Mašinos atminties talpa | Ne mažiau kaip 200 raštų arba 20000 dygsnių |  |  |
| 54. | Ciklinio siuvimo programų kiekis, kurį galima užsaugoti mašinos atmintyje | Ne mažiau kaip 20 programų ir ne mažiau kaip 30 raštų kiekvienoje programoje |  |  |
| 55. | Prisiuvamos diržakilpės plotis | Nuo 8 iki 20mm (arba platesnis diapazonas) |  |  |
| 56. | Liečiama skystųjų kristalų spalvota valdymo panelė | Privaloma |  |  |
| 57. | **4-ių adatų plokščios dengančiosios siūlės su viršutiniu ir apatiniu siūlo padengimu siuvimo mašina su alkūnine platforma. Mašina nukerpa abiejų sujungiamų medžiagų kraštus.** | **1 vnt** |  |  |
| 58. | Kompaktiškas AC servo variklis sumontuotas mašinos galvoje | Privaloma |  |  |
| 59. | Netepama adatos vedžiotuvo sritis | Privaloma |  |  |
| 60. | Didžiausias siuvimo greitis | Ne mažiau kaip 4200 s.p.m. |  |  |
| 61. | Dygsnio ilgis | Nuo 1.6mm iki 2.5mm (arba platesnis diapazonas) |  |  |
| 62. | Atstumas tarp adatų | 6mm |  |  |
| 63. | Adatos vedžiotuvo eiga | Ne mažesnė kaip 30mm |  |  |
| 64. | Pėdelės pakėlimas | Ne mažesnis kaip 6.5mm |  |  |
| 65. | Automatinis pėdelės pakėlimas | Privaloma |  |  |
| 66. | Pneumatinis grandinėlės nukirpimas | Privaloma |  |  |
| 67. | Šiukšlių nusiurbimo sistema | Privaloma |  |  |
| 68. | **Automatinė džinsų ir darbo rūbų užpakalinių kišenių prisiuvimo mašina su kišenių kraštų užlankstymu.** | **1 vnt.** |  |  |
| 69. | Vienos kišenės prisiuvimo laikas | Ne daugiau kaip 10 s |  |  |
| 70. | Mašinos siuvimo plotas | Ne mažesnis nei 250x250mm |  |  |
| 71. | Liečiama skystųjų kristalų spalvota valdymo panelė | Privaloma |  |  |
| 72. | Didžiausias siuvimo greitis | Ne mažiau kaip 4000 s.p.m. |  |  |
| 73. | Dygsnio ilgis | Nuo 0.1mm iki 6mm , zigzago plotis ne mažesnis kaip 4.3mm |  |  |
| 74. | Šaudyklės talpa | Ne mažiau kaip 1.7 karto padidinta šaudyklė |  |  |
| 75. | Mašinos atminties talpa | Ne mažesnė kaip 999raštų |  |  |
| 76. | Dėtuvės talpa | Ne mažiau kaip 64 kišenių ruošiniai |  |  |
| 77. | Presas kišenių užlankstymui | Pastatomas prie mašinos |  |  |
| 78. | Elektroninis siūlo įtempimas | Privaloma |  |  |
| 79. | **Dviejų adatų šaudyklinio dygsnio mašina vidutinio sunkumo audiniams su adatos transportavimu** | **1 vnt.** |  |  |
| 80. | Sausas (netepamas) adatos vedžiotuvas ir uždara tepimo sistema | Privaloma |  |  |
| 81. | Didžiausias siuvimo greitis | Ne mažiau kaip 3000 s.p.m. |  |  |
| 82. | Galimybė pakeisti adatos transportavimą į apatinį transportavimą | Privaloma |  |  |
| 83. | Didžiausias dygsnio ilgis | Ne mažiau kaip 5mm |  |  |
| 84. | Adatos vedžiotuvo eiga | Ne mažesnė kaip 33.4mm |  |  |
| 85. | Atstumas tarp adatų | 44.5 mm |  |  |
| 86. | Pėdelės pakėlimas | Ne mažesnis kaip 13mm |  |  |
| 87. | Papildomo transportavimo mechanizmas | Privaloma |  |  |
| 88. | **1-os adatos, šaudyklinio dygsnio, ciklinio siuvimo mašina, skirta įvairių objektų automatiniam prisiuvimui prie gaminių (etiketės, velkro juosta ir pan) ir plokščių detalių susiuvimui ar dekoratyviniam daigstymui.** | **1 vnt.** |  |  |
| 89. | Besisukiojantis adatos vedžiotuvas, kuris leidžia visomis kryptimis gauti ideliai lygią siūlę | Privaloma |  |  |
| 90. | Didžiausias siuvimo greitis | Ne mažiau kaip 2800 s.p.m. |  |  |
| 91. | Dygsnio ilgis | Nuo 0.1 iki 12.7mm (keičiamu kas 0.05mm) |  |  |
| 92. | Didelė liečiama spalvota skystųjų kristalų panelė | Privaloma |  |  |
| 93. | Elektroninis siūlo įtempimas | Privaloma |  |  |
| 94. | Galimybė kurti raštus valdymo panelėje | Privaloma |  |  |
| 95. | Mašinos atminties talpa | Ne mažiau kaip 999 raštai |  |  |
| 96. | Šaudyklės talpa | Ne mažiau kaip 2 kartus padidinta šaudyklė |  |  |
| 97. | Siuvimo plotas | Ne mažesnis kaip 250x160mm |  |  |
| 98. | **2-jų adatų, 5-ių siūlų, viršutinio transportavimo greitaeigis overlokas, tinkantis įvairaus sunkumo audinių apmėtymui.** | **2 vnt.** |  |  |
| 99. | Didžiausias siuvimo greitis | Ne mažiau kaip 7000 s.p.m. |  |  |
| 100. | Atstumas tarp adatų | Ne mažesnis kaip 4.8mm |  |  |
| 101. | Apmėtymo plotis | Ne mažesnis kaip 4.8mm |  |  |
| 102. | Dygsnio ilgis | Ne didesnis kaip 4.0mm |  |  |
| 103. | Pėdelės pakėlimas | Ne mažiau kaip 7mm |  |  |
| 104. | Kintamas viršutinis transportavimas | Privaloma |  |  |
| 105. | Diferencialinio transportavimo proporcijos | 1:0.7 iki 1:2 (arba platesnis diapazonas) |  |  |
| 106. | Viršutinių transportavimo dantukų išilginė eiga | Nuo 1 iki 7.5mm (arba platesnis diapazonas) |  |  |
| 107. | Kompaktiškas AC servo variklis sumontuotas ant pagrindinės ašies | Privaloma |  |  |
| 108. | **Bendri reikalavimai visiems siuvimo įrengimams:** |  |  |  |
| 109. | Vartotojo techninė dokumentacija lietuvių kalba:  \* Naudojimosi instrukcija.  \* Saugos instrukcija | Privaloma |  |  |
| 110. | Minimalus prie mašinos reikalingų priedų komplektas | Privaloma |  |  |
| 111. | Reguliuojamas stalo aukštis | Privaloma |  |  |
| 112. | Detalių pateikimo terminas | Tiekėjas, kuris yra gamybinės įrangos gamintojas arba gamintojo atstovas, turintis teisę vykdyti siūlomos gamybinės įrangos prekybą, įrengimo darbus, garantinį aptarnavimą ir priežiūrą, arba sudaręs sutartį su ūkio subjektu, kuris turi aukščiau įvardintas gamintojo ar jo atstovo suteiktas teises, į pirkėjo užklausą dėl reikalingų detalių turi reaguoti per 24 val. ir per tą laiką jas pristatyti, o neturint reikalingų detalių, pristatyti jas ne vėliau kaip per 3 sav. |  |  |
| 113. | Tiekėjas privalo užtikrinti jo siūlomo įrengimo aptarnavimą garantiniu laikotarpiu. | Garantinis laikotarpis visam įrengimui ne trumpiau kaip 36 mėn., o einamosioms detalėms ne trumpiau kaip 2 mėn. nuo priėmimo perdavimo akto pasirašymo |  |  |
| 114. | Įranga atitinka CE reikalavimus, yra nauja ir nenaudota | Privaloma |  |  |
| 115. | Įrengimo pagaminimo metai | Ne anksčiau nei 2015 m. |  |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| **Eil. Nr.** | **Pateiktų dokumentų pavadinimas** | **Dokumento puslapių skaičius** |
|  |  |  |
|  |  |  |
|  |  |  |

Pasiūlymas galioja iki 20\_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| Tiekėjo vadovo arba jo įgalioto asmens pareigos |  | parašas |  | Vardas Pavardė |

**Priedas Nr.3**

*(Jeigu pirkime dalyvauja ūkio subjektų grupė, deklaraciją pildo kiekvienas ūkio subjektas)*

**(Tiekėjo pavadinimas)**

(Juridinio asmens teisinė forma, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas, buveinė, kontaktinė informacija,)

**KAM: UAB „VITAMEDA“**

**DĖL SIUVIMO ĮRANGOS KOMPLEKTO - LINIJOS ĮSIGIJIMO**

**TIEKĖJO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_ *(nurodyti datą)*

1. Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(nurodyti Tiekėjo vadovo ar jo įgalioto asmens pareigų pavadinimą, vardą ir pavardę)* tvirtinu, kad mano atstovaujama \_\_\_\_\_\_\_ *(nurodyti Tiekėjo pavadinimą)* dalyvaujanti UAB „Vitameda“ atliekamame Konkurse, paskelbtame www.esinvesticijos.lt 2019-11-04 nėra bankrutavusi, likviduojama, su kreditoriais sudariusi taikos sutarties, sustabdžiusi ar apribojusi savo veiklos. Taip pat jai nėra iškelta restruktūrizavimo, bankroto byla, nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais.

2. Man žinoma, kad, jeigu mano pateikta deklaracija yra melaginga, pateiktas pasiūlymas bus atmestas.

3. Tiekėjas už deklaracijoje pateiktos informacijos teisingumą atsako įstatymų nustatyta tvarka.

|  |  |  |  |  |
| --- | --- | --- | --- | --- |
|  |  |  |  |  |
| Tiekėjo vadovo arba jo įgalioto asmens pareigos |  | parašas |  | Vardas Pavardė |